b'\n_START_ARTICLE_\nDru\xc5\xa1tvo za marketing Slovenije\n_START_SECTION_\nZgodovina\n_START_PARAGRAPH_\nDru\xc5\xa1tvo za marketing Slovenije je bilo ustanovljeno leta 1976, ko so dana\xc5\xa1nje legende marketinga (med njimi so bili tudi Jure Apih, I\xc4\x8da Roj\xc5\xa1ek, dr. Boris Snoj, mag. Vladimir Gabrijan) \xc5\xa1ele za\xc4\x8denjale utirati nove poti slovenskega gospodarstva. V za\xc4\x8detku devetdesetih let je Dru\xc5\xa1tvo z novim vodstvom ter mag. Janezom Damjanom kot predsednikom dobilo nov zagon, s tem pa veliko novih \xc4\x8dlanov. Leta 1994 so Alenka Repi\xc4\x8d, Nata\xc5\xa1a Japelj, Primo\xc5\xbe Hvala, Jurij Giacomelli in Marjeta Ti\xc4\x8d Vesel ustanovili \xc5\xa0tudentsko sekcijo DMS. \xc5\xa0SDMS in Janez Damjan so leta 1996 v La\xc5\xa1kem priredili prvo Slovensko marketin\xc5\xa1ko konferenco, ki je bila zelo odmevna in v naslednjih letih so sledile nove konference. Leta 1999, po Slovenski marketin\xc5\xa1ki konferenci, je ve\xc4\x8dina \xc4\x8dlanov \xc5\xa0tudentske sekcije DMS prestopila v DMS in leta 2000 predsednik Dru\xc5\xa1tva je postal Primo\xc5\xbe Hvala, ki je ostal na tem polo\xc5\xbeaju do leta 2008. V tem \xc4\x8dasu je Dru\xc5\xa1tvo z novimi dogodki, ustanovitvijo novih sekcij, nagrad, vsebinsko usmeritvijo in pridobivanjem vedno ve\xc4\x8djega \xc5\xa1tevila \xc4\x8dlanov ponovno pridobilo na mo\xc4\x8di, aktualnosti in prodornosti in za\xc4\x8delo resno soustvarjati marketin\xc5\xa1ki prostor v Sloveniji, kar je vloga Dru\xc5\xa1tva \xc5\xa1e danes.\n_START_SECTION_\nSekcije dru\xc5\xa1tva\n_START_PARAGRAPH_\nDru\xc5\xa1tvo za marketing Slovenije pokriva delovanje \xc5\xa1tirih sekcij, ki zdru\xc5\xbeujejo \xc4\x8dlane predvsem glede na njihove interese. Raziskovalce - zaposlene v raziskovalnih in\xc5\xa1titucijah, univerzah ter pri naro\xc4\x8dnikih zdru\xc5\xbeuje Sekcija raziskovalcev DMS. V Akademski sekciji DMS so zdru\xc5\xbeeni tisti, ki v visoko\xc5\xa1olskih ustanovah predavajo marketin\xc5\xa1ke predmete. V Klubu marketin\xc5\xa1kih direktorjev se z namenom strokovnih razprav, izmenjave prakti\xc4\x8dnih izku\xc5\xa1enj in spoznavanja akademskih dognanj sre\xc4\x8dujejo direktorji marketinga slovenskih podjetij. \xc5\xa0tudentska sekcija DMS oziroma \xc5\xa0SDMS pa zdru\xc5\xbeuje \xc5\xa1tudente, ki jih zanimajo marketin\xc5\xa1ke teme. Pojem marketing zdru\xc5\xbeuje razli\xc4\x8dna strokovna znanja, ki v so\xc5\xbeitju delujejo skupaj. Vsaka sekcija se poglablja v svoje podro\xc4\x8dje marketniga, ki jih zdru\xc5\xbeuje DMS.\n_START_SECTION_\nDogodki dru\xc5\xa1tva\n_START_PARAGRAPH_\nOsrednji dogodek, ki ga organizira DMS skupaj s \xc4\x8casnikom Finance , je Slovenska marketin\xc5\xa1ka konferenca \xe2\x80\x93 SMK   in predstavlja prispevke, ki ori\xc5\xa1ejo najnovej\xc5\xa1e dogajanje v marketin\xc5\xa1ki stroki v Sloveniji in tujini. S \xc4\x8casnikom Finance poleg Marketin\xc5\xa1ke konference organizirajo Marketin\xc5\xa1ki fokus, kjer so predstavljeni konkretni primeri doma\xc4\x8dih in tujih podjetij. Dru\xc5\xa1tvo na mese\xc4\x8dni ravni organizira sre\xc4\x8danja, ki so namenjena razglabljanju z gosti o aktualnih temah, pogovorih o dogajanju in spoznanjih s podro\xc4\x8dja marketniga. \xc5\xa0tudentska sekcija DMS vsako leto priredi fANfARO, \xc5\xa1tudentsko marketin\xc5\xa1ko konferenco.\n_START_SECTION_\nProjekti dru\xc5\xa1tva\n_START_PARAGRAPH_\nPoleg dogodkov ima DMS tudi vrsto projektov. Eden izmed njih je Tr\xc5\xbeenjski monitor DMS, kazalnik, ki vsakih \xc5\xa1est mesecev spremlja dogajanje na trgu tako z vidika vedenja in odlo\xc4\x8danja porabnikov kot tudi podjetij. Na ta na\xc4\x8din strokovni in splo\xc5\xa1ni javnosti ponujajo vpogled v trenutna stanja in v primerljiva tr\xc5\xbeenjska dogajanja med porabniki in podjetij od spomladi 2009 naprej. Pod okriljem DMS in Marketing magazina nastaja tudi edina strokovno-znanstvena revija s podro\xc4\x8dja tr\xc5\xbeenja v Sloveniji \xe2\x80\x93 Akademija MM . Njen namen je ume\xc5\xa1\xc4\x8danje znanstvenih in strokovnih dognanj v naj\xc5\xa1ir\xc5\xa1o tr\xc5\xbeenjsko javnost, z namenom odpiranja in raziskovanja aktualnih tem in prenosa novih znanj in spoznanj v poslovno prakso. V sodelovanju s Slovenskim etnografskim muzejem \xe2\x80\x93 SEM je DMS izpeljal tudi projekt razstava Cockta , pija\xc4\x8da va\xc5\xa1e in na\xc5\xa1e mladosti, ki je prvi korak na poti do Marketin\xc5\xa1kega muzeja.\n_START_SECTION_\nPartnerji\n_START_PARAGRAPH_\nDMS se povezuje z drugimi klju\xc4\x8dnimi strokovnimi organizacijami in dru\xc5\xa1tvi s podro\xc4\x8dja tr\xc5\xbeenja in drugih strokovnih podro\xc4\x8dij tako doma kot v tujini. Dru\xc5\xa1tvo je z nekaterimi organizacijami sklenilo dogovor o strokovnem partnerstvu, sodeluje na raznih konferencah in festivalih in je \xc4\x8dlan ameri\xc5\xa1ke organizacije American Marketing Association (AMA). V okviru strokovnih partnerstev in sodelovanj se razvijajo in uveljavljajo zahtevni strokovni standardi, dobre poslovne prakse, u\xc4\x8dinkovite samo-regulative, prenos znanj, izmenjujejo se izku\xc5\xa1nje ter informira \xc4\x8dlanice in \xc4\x8dlane obeh organizacij o aktivnostih in relevantnih vsebinah._NEWLINE_Sporazum o strokovnem sodelovanju je Dru\xc5\xa1tvo sklenilo z naslednjimi organizacijami:_NEWLINE_\xe2\x80\xa2 PRSS \xe2\x80\x93 Slovensko dru\xc5\xa1tvo za odnose z javnostmi  _NEWLINE__NEWLINE_\xe2\x80\xa2 SOZ \xe2\x80\x93 Slovenska ogla\xc5\xa1evalska zbornica  _NEWLINE__NEWLINE_\xe2\x80\xa2 Zdru\xc5\xbeenje Manager _NEWLINE_Strokovno partnerstvo je sklenjeno tudi z naslednjimi organizacijami:_NEWLINE_\xe2\x80\xa2 Sonce.net _NEWLINE__NEWLINE_\xe2\x80\xa2 IRDO \xe2\x80\x93 In\xc5\xa1titut za razvoj dru\xc5\xbebene odgovornosti _NEWLINE__NEWLINE_\xe2\x80\xa2 Press Clipping'